PIRMĀS INSTANCES TIESAS RĪKOJUMS (apelācijas palāta)
2008. gada 8. maijā
Lieta T‑92/07 P
Jacques Frankin u.c.
pret
Eiropas Kopienu Komisiju
Apelācija – Civildienests – Ierēdņi un pagaidu darbinieki – Pensija – Pensijas tiesību pārskaitīšana – Acīmredzami nepieņemama apelācijas sūdzība – Acīmredzami nepamatota apelācijas sūdzība
Priekšmets      Apelācijas sūdzība, kas iesniegta par Eiropas Savienības Civildienesta tiesas (pirmā palāta) 2007. gada 16. janvāra spriedumu
lietā F‑3/06 Frankin u.c./Komisija (Krājums‑CDL, I‑A‑1‑23. un II‑A‑1‑117. lpp.) un ar kuru tiek prasīts atcelt šo spriedumu
Nolēmums      Apelācijas sūdzību noraidīt. J. Frankin k‑gs un 482 citi Komisijas ierēdņi un pagaidu darbinieki, kuru uzvārdi ir iekļauti Pirmās instances tiesas rīkojuma pielikumā,
sedz savus tiesāšanās izdevumus paši, kā arī atlīdzina Komisijas šajā instancē radušos tiesāšanās izdevumus.
Kopsavilkums
Apelācija – Pamati – Norādītās kļūdas tiesību piemērošanā neidentificēšana – Nepieņemamība
(Tiesas Statūtu I pielikuma 11. panta 1. punkts, Pirmās instances tiesas Reglamenta 138. panta 1. punkta c) apakšpunkts)
No Tiesas Statūtu I pielikuma 11. panta 1. punkta un Pirmās instances tiesas Reglamenta 138. panta 1. punkta c) apakšpunkta
izriet, ka apelācijas sūdzībā par Civildienesta tiesas nolēmumiem ir precīzi jānorāda kritizētie pārsūdzētā sprieduma aspekti,
kā arī juridiskie argumenti, kas konkrēti pamato šo sūdzību. Šai prasībai neatbilst apelācijas sūdzība, kurā, pat nenorādot
argumentāciju, kas konkrēti ir paredzēta pārsūdzētajā spriedumā esošo kļūdu tiesību piemērošanā identificēšanai, ir tikai
atkārtoti pamati un argumenti, kas jau tikuši izvirzīti Civildienesta tiesā. Šāda apelācijas sūdzība patiesībā ir pieteikums
par Civildienesta tiesā iesniegtā prasības pieteikuma atkārtotu izskatīšanu, kas nav Pirmās instances tiesas kompetencē.
(skat. 21. un 22. punktu)
Atsauces: Tiesa, 2000. gada 4. jūlijs, C‑352/98 P Bergaderm un Goupil/Komisija, Recueil, I‑5291. lpp., 34. un 35. punkts; 2001. gada 10. maijs, C‑345/00 P FNAB u.c./Padome, Recueil, I‑3811. lpp., 30. punkts; 2002. gada 8. janvāris, C‑248/99 P Francija/Monsanto un Komisija, Recueil, I‑1. lpp., 68. punkts; 2003. gada 11. novembris, C‑488/01 P Martinez/Parlaments, Recueil, I‑13355. lpp., 40. punkts.